Pyjamas

Gall pyjamas gyfeirio at sawl dilledyn o fathau penodol sy'n tarddu o isgyfandir India. Yn y byd Gorllewinol, pyjamas yw'r dillad llac sy'n deillio o'r dilledyn gwreiddiol ac sy'n cael eu gwisgo yn bennaf i gysgu, ac weithiau ar gyfer hamddena hefyd, a hynny gan y ddau ryw. Yn fwy cyffredinol, gall pyjamas gyfeirio at nifer o ddillad, ar gyfer dydd a nos, sy'n tarddu o'r pyjamas gwreiddiol ac yn amrywio yn eu steil a deunydd. Benthycwyd y gair pyjama   o gwmpas troad y 19g o'r Hindwstaneg pāy-jāma, sydd yn ei dro wedi'i fenthyg o'r Perseg pāy-jāmeh پايجامهپايجامه sef, yn llythrennol, 'dilledyn coes'. Trowsus llac ac ysgafn yw'r pyjāmā gwreiddiol, gyda llinyn rownd y canol i'w dynhau. Mae'n cael ei wisgo gan nifer o Foslemiaid Indiaidd, yn ogystal â Siciaid a Hindwiaid. Dechreuodd Ewropeaid eu gwisgo yn ystod teyrnasiad yr British East India Company yn India.